recursal/SuperWikiNEXT-32B huggingface dataset:
**Pulau Bohidulong**/ *Bohey Dulang* atau *Bohaydulong* merupakan satu salah daripada pulau yang tempat tumpuan pelancong di Semporna negeri Sabah, sebagai tempat beriadah dan bersuka-ria bersama keluarga. Keindahan *Pulau Bohidulong* yang terletak di Taman Marin Tun Sakaran mempunyai pantai berpasir yang indah dan air yang jernih menarik para pengunjung untuk berkelah dan mandi-manda bersama keluarga. Di *Pulau Bohidulong*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. *Pulau Bohidulong* yang terletak di Semporna ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih.

*Pulau Bohidulong* yang terletak di perairan Semporna, Sabah masyur di kalangan pengunjung kerana mempunyai pemandangan yang cantik, air laut yang jernih serta pasir nya yang putih bersih. Pelbagai hidupan laut yang terdapat di terumbu karang sekelilingnya menjadikan pulau ini sentiasa menjadi destinasi popular di kalangan para 'penyelam'.

Geografi
--------

Pulau Bohey Dulang merupakan pulau yang terletak di sebelah pantai timur di daerah Semporna, negeri Sabah. Ia menjadi tumpuan pengunjung tempatan dan luar ke Semporna di negeri Sabah. Pulau Bohidulong memiliki iklim tropika dan airnya kekal suam sepanjang tahun, selesa untuk berenang dan aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh.

Pulau Bohidulong memiliki terumbu karang yang mempunyai pelbagai hidupan laut yang menarik untuk dilihat. Ini menjadikan aktiviti menyelam sebagai aktiviti utama di sini. *Pulau Bohidulong* terletak sekitar 30 minit, menaiki bot dari Semporna. Pulau Bohidulong ialah salah satu daripada lapan pulau dalam Taman Marin Tun Sakaran.

Sejarah
-------

pulau unik ini berjudul Pulau Lelaki Tua Tidur, masyarakat tempatan turut merujuknya sebagai ‘Pu Mattoa Lalla Atoli’. Ya,  pulau ini juga turut mendapat jolokan sebagai ‘Sleeping Old Man’ disebabkan bentuknya yang seakan orang tua yang sedang tidur berbaring.

Pembukaan
---------

Fauna dan flora
---------------

*Pulau Bohidulong* memiliki tumbuhan tropika dan hutan malar hijau.

Kemudahan
---------

Para pengunjung yang berminat untuk pergi menyelam di *Pulau Bohidulong* boleh menaiki bot dari Semporna.

Lihat juga
----------

Rujukan
-------

1. ↑  Dari pulau ke pulau menghayati kehidupan 'gipsi laut'

Pautan luar
-----------

* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
**Pulau Sinelak** merupakan salah satu pulau yang berada di Laut Sulawesi. Pulau ini terletak di utara pulau Borneo. 

Pulau Sinelak ditadbir di bawah wilayah Kecamatan Nunukan, Kabupaten Nunukan, Kalimantan Utara, Indonesia.

Berdasarkan hasil tinjauan penamaan pulau tahun 2006 oleh kerajaan Indonesia, pulau ini bernama Pulau Sinelak. Melalui penentusahan Tim Nasional Pembakuan Nama Rupa bumi tahun 2007 kerajaan Indonesia, Pulau Sinelak tidak mengalami apa-apa perubahan nama. Namun, tidak ada sumber yang menjelaskan kenapa pulau ini diberi nama Pulau Sinelak.

Pulau Sinelak terletak di muara Sungai Sebuku. Pulau ini memiliki topografi berbukit yang ditumbuhi dengan campuran pohon-pohon hutan sekunder pada sebahagian tempat, manakala yang lainnya ditumbuhi dengan pokok kayu bakau. Belum terdapat apa-apa kemudahan dan prasarana yang dibina di pulau ini. Pulau Sinelak tercatat sebagai salah satu pulau yang tidak berpenduduk.

Rujukan
-------

Rujukan luar
------------

* (Indonesia) Situs web resmi Kabupaten Nunukan
**Gnostikisme** (dari bahasa Yunani *gnōsis*, pengetahuan) merujuk kepada pelbagai gerakan keagamaan sinkretistik yang mengandungi pelbagai sistem kepercayaan umumnya disatukan dalam ajaran yang menyatakan bahawa manusia adalah roh ketuhanan yang terperangkap di dalam dunia kebendaan yang dicipta oleh semangat yang tidak sempurna bergelar demiurge yang kerap kali disamakan dengan Tuhan dalam ajaran Nabi Ibrahim. Demiurge digambarkan sebagai penjelmaan Iblis (kejahatan), atau cuma sebagai kewujudan yang tidak sempurna dan sebagai kewujudan yang baik dalam lingkungan kekurangannya. Demiurge ini wujud di samping Zat yang Agung yang menjelmakan kebaikan. Untuk membebaskan diri seseorang daripada dunia material yang hina ini, seseorang memerlukan gnosis, atau pengetahuan rohani yang esoterik yang hanya dimiliki oleh golongan elit yang terpelajar. Jesus dari Nazareth disamakan oleh sesetengah mazhab Gnostik sebagai penjelmaan zat yang agung yang dijelmakan untuk membawa gnosis kepada bumi ini.

Gnostikisme popular di kawasan-kawasan Mediterranean dan Timur Tengah dalam kurun-kurun pertama Sebelum Masihi, tetapi ditekan dan ditindas sebagai satu kesesatan dualistik di kawasan-kawasan yang dikuasai Empayar Rom ketika agama Kristian menjadi agama negaranya pada kurun ke-4. Kemasukan ke dalam agama Islam mengurangkan dengan mendadak saki-baki Gnostik sepanjang Zaman Pertengahan, walaupun sebilangan kecil komuniti terpencil terus wujud sehingga sekarang. Idea-idea Gnostik mempengaruhi falsafah pelbagai pergerakan mistik yang esoterik pada lewat kurun ke-19 dan 20 di Eropah dan Amerika Utara, termasuklah sebahagian mereka yang secara terus-terang menyebutkan diri mereka sebagai kebangkitan semula malah kesinambungan kumpulan-kumpulan gnostik terdahulu.
Struktur serat pulp
Pulp di kilang kertas dekat Pensacola, 1947
**Pulpa** adalah bahan berserat lignoselulosa yang disediakan secara kimia atau mekanikal memisahkan serat selulosa dari kayu, tanaman serat, kertas buangan, atau kain. Banyak jenis kertas dibuat dari kayu dengan tidak ada yang lain dicampurkan ke dalamnya. Ini termasuk akhbar, majalah dan juga kertas tandas. Pulpa adalah salah satu bahan mentah yang paling banyak.

Kebimbangan alam sekitar
------------------------

Impak alam sekitar utama menghasilkan pulpa kayu berasal dari kesannya terhadap sumber-sumber hutan dan dari produk buangannya.

Aplikasi
--------

Aplikasi utama untuk pulpa adalah pengeluaran kertas dan papan. Pemberian pulpa yang digunakan bergantung pada kualiti pada kertas siap. Parameter kualiti penting ialah kayu, kecerahan, kelikatan, ekstrak, kiraan tanah dan kekuatan.

Pulpa kimia digunakan untuk membuat nanoselulosa.

Gred pulpa khusus mempunyai banyak aplikasi lain. Pulpa yang larut digunakan dalam membuat selulosa yang dihasilkan semula yang digunakan untuk pengeluaran tekstil dan selofan. Ia juga digunakan untuk membuat derivatif selulosa. Pulpa gebu digunakan dalam lampin, produk kebersihan feminin dan bukan kapas.

Ekonomi
-------

Di tahun 2009, NBSK pulp dijual $650/ton di Amerika Syarikat. Harga telah dijatuhkan karena permintaan jatuh saat koran dikurangkan saiz mereka, di bahagian, sebagai akibat dari resesi.

Rujukan
-------

1. ↑  Lefebrvre, Paul (February 4, 2009). *Wood products market looks soft*. The Chronicle.

Bibliografi
-----------

* "Pulp and Paper", *Environment Canada*, Government of Canada, 2014, diarkibkan daripada yang asal pada 2016-04-21, dicapai pada 2018-10-12.
**Pokok Gunung** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Lophopetalum javanicum* ,  Nama botani sinonim lainnya adalah *Hippocratea maingayi (non Laws.) Vidal, lLophopetalum celebicus Koord. Lophopetalum fimbriatum (non Wight) F. Vill. Lophopetalum fuscescens Kurz, Lophopetalum intermedium Ridl. Lophopetalum oblongifolium King, Lophopetalum oblongum King, Lophopetalum paucinervium Merr. Lophopetalum toxicum Loher, Solenospermum javanicum Zoll. Solenospermum oblongifolius Loes. Solenospermum paucinervium Loes. Solenospermum toxicum Loes.*

Ia juga dikenali dengan pelbagai nama seperti pokok Agar-agar, pokok Bajan, pokok Bura, pokok Dampal, pokok Dual, pokok Jerenjang, pokok Kayu Api, pokok Kayu Malam Perempuan, pokok Medang Bora, pokok Medang Tolei, pokok Memagahar, pokok Penjolawat, pokok Pisang-pisang, pokok Ranau, pokok Sang, pokok Sarung-sarung, pokok Seraya Puteh, pokok Takau, pokok Tanggom Apui, pokok Tapatung.

Pokok Perupuk Gunung terdapat di Semenanjung Malaysia, Borneo, Thailand, Sumatera, Jawa, Filipina, Celebes, Moluku dan New Guinea.

Pokok Perupuk Gunung mampu tumbuh sehingga ketinggian 56 m dan dahan 125 cm. Stipule gugur awal. Daun bertentangan, berurat-penni, mudah. Bunganya sekitar diameter 6 mm, putih kekuningan, terletak dalam panicles. Buahnya sekitar panjang 72 mm, hijau keperangan, biji benihnya terletak dalam sayap dan disebar melalui angin.

Pokok Perupuk Gunung hidup dalam hutan dara sehingga ketinggian 1000 meter. Ia tumbuh dalam kawasan lembab (berpaya, tebing sungai, kawasan banjir) dan kawasan kering (tebing bukit dan rabung) di tanah berselut dan berpasir. Di kawasan hutan kedua ia biasanya hadir sebagai pokok sisa yang tidak terusik.

Kulit pokok Perupuk Gunung digunakan sebagai bahan racun sumpit ipoh. Kayunya digunakan sebagai papan lapis dan panel.

Rujukan
-------

 1. ↑  lLophopetalum javanicum (Zoll.) Turcz. Bull. Soc. Nat. Hist. Mosc. 36, i (1863)
2. ↑  VOLUME II - SUPPORTING STUDIES AND ADDITIONAL INFORMATION FOR THE MANAGEMENT l PENANG NATIONAL PARKTemplat:Pautan l

Lihat juga
----------

* Senarai pokok
***Pujaan Hati Umi*** ialah sebuah siri drama televisyen Malaysia 2016 dibintangi oleh Wan Maimunah, Talha Harith, Faye Kusairi, Wan Nor Azlin, Zain Hamid dan Syaffiq Sahli. Siri ini memulakan tayangan perdana di Slot Azalea TV9 dari 14 April 2016 hingga 20 Mei 2016 menggantikan *Dawai Asmara*.

Siri ini boleh didapati melalui penstriman dalam talian di saluran YouTube rasmi TV9.

Sinopsis
--------

Mengisahkan Umi (Wan Maimunah) seorang ibu tunggal yang cekal membesarkan anak-anaknya Razziah (Wan Nor Azlin), Razman (Zain Hamid), Razzi (Syafiq Sahli), dan Reza (Talha Harith). Pada usia 60 tahun, Umi telah mencapai kemanisan hidup bersama keluarganya, malah disegani masyarakat kampung. Umi juga menerima anugerah Ikon Wanita Warga Emas. Bagi Umi hidupnya lengkap dengan kehadiran menantunya Osman (Haeryanto Hasan) iaitu suami Raziah dan Safiya (Sasqiah Dahuri) isteri Razzi dan dua orang cucunya Emir (Darren Zariff) dan Ezra (Syasya Afiqah).

Namun siapa menyangka panas yang diharap hingga ke petang, rupanya hujan di tengah hari. Keluarga Umi diduga lagi. Osman meninggal ditimpa kemalangan membuatkan Razziah kini terpaksa memulakan hidup baharu dan tinggal bersama Umi. Dalam masa yang sama Razman tiada bersama keluarga mereka untuk berkongsi kedukaan. Razman sebelum ini mengambil keputusan meninggalkan keluarga kerana malu kepada Umi apabila dia terpaksa meninggalkan acara pernikahannya di saat akhir.

Umi cuba menyorokkan kesedihan dan berharap emosi keluarganya pulih. Anak bongsu kesayangannya, Reza menyampaikan berita bahawa dia ingin berkahwin dengan Rita (Faye Kusairi). Umi menyambut berita baik itu dan berharap Rita bakal menjadi sinar baharu kepada keluarganya. Namun bagaikan membela seekor ular, Rita punya agendanya tersendiri.

Pelakon
-------

### Pelakon utama

* Wan Maimunah sebagai Ramlah/Umi
* Faye Kusairi sebagai Rita
* Talha Harith sebagai Reza
* Syaffiq Sahli sebagai Razzi
* Wan Nor Azlin sebagai Razziah
* Zain Hamid sebagai Razman

### Pelakon pembantu utama

* Sasqia Dahuri sebagai Safiya
* Amanda Misbun sebagai Fadila
* Haeriyanto Hassan sebagai Osman

### Pelakon pembantu

* Farid Wari sebagai Salleh
* Putri Mardiana sebagai Emalin
* Jay Mazin sebagai Rizal
* Yusri Salleh sebagai Zahed
* Kak Nurin sebagai Halimah
* Mama Shida sebagai Mak Lijah

### Pelakon kanak-kanak

* Darren Zariff sebagai Emir
* Syasya Afiqah sebagai Ezra

Runut bunyi
-----------

* "Kau Biarkan" - Faye Kusairi
* "Manusia Sempurna" - Awi Rafael dan Ayai
* "Bila Ada Cinta" - Asmidar
* "Sakit Terpanah" - Spin
* "Kau Pilih Dia" - Puteri Octovia

Rujukan
-------

1. ↑  Sudirman Mohd Tahir (10 Februari 2016). Berhijab datang dari hati *Harian Metro*. Diperoleh pada 10 Februari 2016.
2. ↑  Drama Pujaan Hati Umi (TV9) My Infotaip (12 April 2016). Dicapai pada 5 Mei 2017.
3. ↑  *Pujaan Hati Umi (2016): Episod Penuh*. *YouTube*. TV9. Dicapai pada 11 Oktober 2018.
Kubur seorang pemuisi Jepun, Yosa Buson
Pemuisi dari Jepun pertama kalinya menemui Puisi Cina semasa Dinasti Tang. Pemuisi Jepun mengambil masa beratus-ratus tahun untuk mencernakan kesan asing dalam puisi untuk menjadikan ia sebagai sebahagian dari budaya mereka dan menggabungkan ia dengan tradisi sastera mereka dalam bahasa ibunda mereka, dan mula untuk mengembangkan kepelbagaian dalam puisi asli Jepun. Sebagai contoh dalam Hikayat Genji kedua-dua jenis puisi kerap disebutkan. (Oleh kerana banyak pusi di Jepun ditulis dalam Bahasa Cina, ianya mungkin lebih tepat untuk bercakap tentang **puisi Bahasa-Jepun**.) 

Sebuah trend baru muncul pada pertengahan kurun ke-19. Sejak itu, kebanyakan bentuk puisi-puisi Jepun adalah dalam bentuk *tanka* (nama baru untuk waka), *haiku* dan *kanshi*.

Kini bentuk utama dalam puisi Jepun boleh dibahagikan kepada pusi ujian dan puisi yang bertujuan untuk menghidupkan semula cara tradisional. Tulisan pemuisi dalam tanka, haiku dan kanshi begerak dalam pesawat yang berasingan dan jarang menulis pusi yang diluar dari bidang spesifik mereka, walaupun sebahagian pemuisi bersemangat untuk menulis bersama pemuisi dalam genre berlainan.

Antara koleksi-koleksi penting adalah Man'yōshū, Kokin Wakashū dan Shin Kokin Wakashū.

|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Spesimen pumis berporos tinggi dari gunung berapi Teide di Tenerife, Kepulauan Canary. Kepadatan spesimen dianggarkan kira-kira 0.25 g/cm3 (0.14 oz/in3); skala ditunjukkan dalam sentimeter.
**Pumis**, **batu apung** atau **batu timbul** adalah batu gunung berapi yang terdiri daripada kaca vulkanik bertekstur vesikel kasar tinggi yang barangkali mengandungi kristal. Ia biasanya berwarna cerah. Scoria merupakan satu lagi batu gunung berapi vesikular yang berbeza daripada pumis dari segi vesikelnya yang lebih besar, dinding vesikel yang lebih tebal, berwarna gelap dan lebih padat.

Pumis terhasil apabila batu yang dipanaskan dan bertekanan tinggi diluahkan daripada gunung berapi. Struktur berbuih luar biasa pumis berlaku disebabkan penyejukan dan penyahtekanan yang cepat dan serentak sewaktu pembentukannya. Penyahtekanan ini menghasilkan buih dengan menurunkan keterlarutan gas (termasuk air dan karbon dioksida) yang larut dalam lava, menyebabkan gas dilepaskan dengan cepat (sepertimana munculnya buih CO2 apabila membuka minuman bersoda). Kedua-dua penyejukan dan penyahtekanan ini memerangkap gelembung dalam suatu matriks. Letusan yang berlaku bawah air disejukkan dengan cepat, dan jumlah besar pumis yang dihasilkan boleh mendatangkan bahaya kepada kapal kargo.

Ia juga dipanggil **pumisit** dalam bentuk debu atau serbuk halusnya.

Kegunaan
--------

Ia digunakan sebagai bahan pelelas, terutama dalam penggilap, pemadam pensel, bahan pengelupas kosmetik, dan pengeluaran seluar jeans jenis *stone-wash*. "Batu pumis" itu sendiri sering digunakan di salon kecantikan semasa proses rawatan kaki untuk membuang lebihan kulit kering dari bawah kaki serta belulang. Ia juga digunakan ketika zaman Yunani dan Rom kuno untuk mengeluarkan rambut yang berlebihan.

Pumis dikisar halus ditambah ke dalam beberapa ubat gigi dan pembersih tangan jenis berat (seperti sabun lava) sebagai bahan pelelas ringan. Ia juga digunakan sebagai substrat untuk menanam tanaman hortikultur.

Rujukan
-------

1. ↑  Jackson, J.A. J. Mehl, and K. Neuendorf (2005) *Glossary of Geology* American Geological Institute, Alexandria, Virginia. 800 pp. ISBN 0-922152-76-4
2. ↑  McPhie, J. M. Doyle, and R. Allen (1993) *Volcanic Textures A guide to the interpretation of textures in volcanic rocks* Centre for Ore Deposit and Exploration Studies, University of Tasmania, Hobart, Tasmania..198 pp. ISBN 9780859015226
3. ↑  Redfern, Simon. "Underwater volcano creates huge floating islands of rock, disrupts shipping". *Phys.org*. Omicron Technology Ltd. Dicapai pada 25 April 2014.
4. ↑  Sherrow, V. 2001. For appearance' sake: the historical encyclopedia of good looks. Greenwood, ISBN 1-57356-204-1
**GoFundMe** ialah sebuah laman sesawang pendanaan awam bagi tujuan mengumpulkan wang sumbangan bagi hal-hal semasa seperti perayaan serta insiden-insiden malang seperti bencana dan jangkitan. Setakat 2017, kira-kira AS$5 bilion telah dikumpulkan oleh kira-kira 50 juta penderma kepada lebih kurang dua juta kempen individu, menjadikan GoFundMe sebagai laman sesawang pendanaan awam terbesar.

Syarikat GoFundMe ditubuhkan oleh Brad Damphousse and Andrew Ballester pada Mei 2010 di San Diego, California di Amerika Syarikat. Laman sesawang ini pada asalnya bernama CreateAFund dan dicipta pada 2008, tetapi namanya ditukar kepada GoFundMe selepas pelbagai pengubahsuaian dilakukan terhadap laman sesawang tersebut.

Rujukan
-------

1. ↑  Bloomberg Businessweek. "Moneymaking Ideas". Diarkibkan daripada yang asal pada June 24, 2012. Dicapai pada June 16, 2012.
2. ↑  "How to fundraise". Gofundme.com. Dicapai pada April 30, 2012.
3. ↑  "How Crowdfunding Platform GoFundMe Has Created A Three Billion Digital Safety Net".
4. ↑  Create A Fund. "Big News: CreateAFund Has Joined Forces With GoFundMe". Diarkibkan daripada yang asal pada June 22, 2012. Dicapai pada June 21, 2012.
Lokasi Daerah Les Mamelles di Pulau Mahé, Seychelles
**Les Mamelles** merupakan kawasan pentadbiran daerah untuk Seychelles yang terletak di selatan kawasan pinggir bandar Greater Victoria berdekatan Mahé, sebuah pulau utama bagi kepulauan ini. Daerah ini terletak sebagai laluan masuk daripada daerah pantai bersebelahan Roche Caiman. Pulau Mamelles pula terletak kira-kira enam kilometer timur laut Mahé.

Daerah Les Mamelles telah ditubuhkan pada 1998 yang kebanyakan berasal dari penambakan laut dan sebahagian daripada daerah Plaisance. Oleh itu, daerah ini tidak mempunyai kod ISO 3166-2 yang tersendiri.

| * l
* b
* s
Daerah Seychelles |
| --- |
| Greater Victoria/Mahé Tengah | 
* Bel Air
* Les Mamelles
* Mont Buxton
* Sungai Inggeris
* Mont Fleuri
* Plaisance
* Saint Louis
* Roche Caiman

 | Seychelles |
| Mahé Utara | 
* Anse Etoile
* Beau Vallon
* Glacis

 |
| Mahé Timur | 
* Anse aux Pins
* Au Cap (dahulunya sebagai Anse Louis)
* Cascade
* Pointe La Rue

 |
| Mahé Selatan | 
* Anse Royale
* Baie Lazare
* Takamaka

 |
| Mahé Barat | 
* Anse Boileau
* Pelabuhan Glaud
* Bel Ombre
* Grand'Anse Mahé

 |
| Kepulauan Inner | 
* Baie Sainte Anne (Praslin)
* Grand'Anse Praslin
* Kepulauan La Digue dan Inner

 |

|  |  |
| --- | --- |
| Ikon tunas | Rencana mengenai lokasi di Seychelles ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Koordinat: 4°37′S 55°30′E﻿ / ﻿4.617°S 55.500°E﻿ / -4.617; 55.500
**Pertubuhan Mantan Wakil Rakyat UMNO** (Pakku) didaftarkan pada 14 disember 2009 bagi membantu UMNO menjadi lebih kuat.

Objektif
--------

Tujuan penubuhannya ialah mempertahankan kesucian Islam dan hak keistimewaan kaum bumiputera selaras dengan apa yang termaktub dalam Perlembagaan Persekutuan.Selain itu , memartabatkan golongan bumiputera khususnya Melayu merangkumi aspek politik, ekonomi, pendidikan dan sosial tanpa mempertikaikan hak kaum lain. Masyarakat Melayu kini memerlukan pembelaan kerana ditekan dari pelbagai sudut.

Organisasi
----------

Presiden pertamanya ialah bekas Yang Dipertua Dewan Negara, Tan Sri Adam Kadir .Datuk Seri Abdul Aziz Shamsuddin sebagai naib presiden I manakala, Tamrin Tun Abdul Ghafar pula menyandang jawatan naib presiden II.Datuk Seri Dr. Ibrahim Saad sebagai setiausaha agung. Jawatankuasa ialah Tan Sri Sanusi Junid, Tan Sri Sabbaruddin Chik, Datuk Mokhtar Hashim, Datuk Seri Dr. Suleiman Mohamed, Datuk Seri Dr. Afifuddin Omar dan Tan Sri Abdul Aziz Yassin.

Rujukan
-------

1. ↑  Adam Kadir presiden pertama Pakku
Anugerah Olimpik daripada era Nazi, diharamkan sejak tahun 1945
Anugerah Olimpik Jerman: Medal Peringatan, Kelas ke-2, Kelas Pertama (dari tahun 1957)
**German Olympic Decoration** atau *Anugerah Olimpik Jerman* ([Deutsche Olympia-Ehrenzeichen *atau* Deutsches Olympiaehrenzeichen] Error: {{Lang-xx}}: teks mempunyai penanda italik (bantuan)) ialah sejenis pingat awam Jerman Nazi yang dikurniakan kepada para peneraju Sukan Olimpik Musim Sejuk IV di Garmisch-Partenkirchen dan Sukan Olimpik XI di Berlin 1936. Anugerah tersebut tidak ditujukan kepada peserta sebenar didalam Sukan Olimpik, tetapi bagi mengiktiraf mereka yang mengatur persiapan "dibelakang tabir" dan bekerja untuk acara ini.

Beberapa anggota SS, termasuk, Reinhard Heydrich, Karl Wolff dan Heinrich Himmler telah dikurniakan anugerah Sukan Olimpik kerana menyediakan keselamatan disepanjang acara ini. Hermann Fegelein telah dikurniakan anugerah ini kerana memantau persiapan perjalanan dan kemudahan bagi acara ekuestrian. Anugerah tersebut telah disampaikan kepada Leni Riefenstahl kerana kerja-kerja beliau dalam penggambaran pelbagai acara sukan. Ia juga telah disampaikan, Kelas ke-2, kepada Hiroshi Ōshima, Duta Besar Jepun ke Jerman.

Anugerah Olimpik Jerman telah dikurniakan dalam tiga kelas:

* Kelas Pertama
* Kelas Ke-2
* Medal Peringatan Olimpik Jerman

Daripada ketiga-tiga kelas, Kelas Pertama telah disampaikan sebagai darjah kalung. Sebanyak 767 pingat ini telah disampaikan. Kelas kedua terbuka kepada orang yang memainkan peranan penting, tetapi peranan lebih kecil seperti kerja-kerja pertunjukkan sukan. Sebanyak 3,364 pingat ini telah disampaikan. Medal Peringatan Olimpik Jerman (Jerman: *Deutsche Olympia-Erinnerungsmedaille*code: de is deprecated ) telah dizahirkan untuk mengiktiraf khidmat yang berkaitan dengan kerja-kerja persiapan dan pelaksanaan acara sukan. Pingat tersebut tidak terhad kepada warga Jerman. Kesemua kelas boleh dipakai dalam saiz mini pada bar reben. Undang-undang moden Jerman melarang pemakaian lambang swastika, jadi pada tahun 1957 kerajaan persekutuan Jerman membenarkan anugerah pengganti bagi versi swastika; yang masih wujud dan boleh dipakai sebagai pingat awam.

Rujukan
-------

1. ↑  Angolia, John (1989). *For Führer and Fatherland: Political & Civil Awards of the Third Reich*, R. James Bender Publishing, pp. 17, 19. ISBN 0-912138-16-5
2. ↑  Lumsden, Robin (2001). *Medals and Decorations of Hitler's Germany*, The Crowood Press Ltd. ISBN 1-84037-178-1
3. ↑  SS service record collection, United States National Archives; College Park, Maryland
4. ↑  Miller, Michael (2006). *Leaders of the SS and German Police, Vol. 1*, R. James Bender Publishing, p. 306. ISBN 93-297-0037-3
5. ↑  Angolia, John (1989). *For Führer and Fatherland: Political & Civil Awards of the Third Reich*, p. 21.
6. ↑  Angolia, John (1989). *For Führer and Fatherland: Political & Civil Awards of the Third Reich*, pp. 17-22.
7. ↑  "Section 86a Use of Symbols of Unconstitutional Organizations". *Criminal Code (Strafgesetzbuch, StGB)*. German Law Archive.
Koordinat: 50°52′34.16″N 4°25′19.24″E﻿ / ﻿50.8761556°N 4.4220111°E﻿ / 50.8761556; 4.4220111

**Pertubuhan Kerjasama Shanghai** atau **SCO** (Cina ringkas: 上海合作组织code: zh is deprecated ; Cina tradisional: 上海合作組織code: zh is deprecated ; pinyin: *Shànghǎi Hézuò Zǔzhī*; [*Шанхайская организация сотрудничества*] Error: {{Lang-xx}}: teks mempunyai penanda italik (bantuan)) merupakan sebuah pertubuhan keselamatan-bersama antarabangsa yang dianggotai oleh China, Rusia, Kazakhstan, Kyrgyzstan, Tajikistan dan Uzbekistan. SCO ditubuhkan pada 15 Jun 2001 hasil daripada pemgembangan *Shanghai Five* dan dinamakan SCO selepas penyertaan Uzbekistan.

Pertubuhan ini memupuk kerjasama antara negara ahli dalam bidang keselamatan, ekonomi dan kebudayaan. Ramai berpendapat bahawa pertubuhan ini merupakan imbang balas kepada NATO dan Amerika Syarikat. SCO dikatakan berperanan mengelakkan campur tangan Amerika Syarikat dalam rantau Asia Tengah melalui kerjasama keselamatan. 

India, Iran, Mongolia dan Pakistan telah diterima sebagai negara pemerhati dalam SCO pada 2005. Pemohonan Amerika Syarikat pula ditolak.

Keahlian
--------

|  |  |  |
| --- | --- | --- |
| **Ahli*** Republik Rakyat China
* Kazakhstan
* Kyrgyzstan
* Rusia
* Tajikistan
* Uzbekistan
 |  | **Pemerhati*** India
* Iran
* Mongolia
* Pakistan
 |

Pautan luar
-----------

* Laman web rasmi

Rujukan
-------

1. ↑  Enrico Fels, *Assessing Eurasia's Powerhouse. An Inquiry into the Nature of the Shanghai Cooperation Organisation*, Winkler Verlag: Bochum, 2009.
2. ↑
**Pertubuhan Pembebasan Bersatu Patani** atau PULO dibentuk pada 1968 di tanah Arab dan menjadi kumpulan pemberontak terbesar di selatan Thailand sejak dua dekad tetapi berpecah pada 1990-an. iatu Kumpulan Bersatu dan kumpulan panyom yang ditubuhkan PULO Baru atau di kenali dengan nama PULO Pedang pada 1997. Perpecahan ini cuma pendapat sahaja yang tidak sama tetapi gerakan gerila masih bersama dan bertugas di dalam negeri.

PULO berjuang di selatan Thailand yang penduduk majoritinya orang Melayu beragama Islam. Wilayah yang terlibat ialah Yala, Narathiwat dan Patani. Selain itu ialah Satun. Penduduk wilayah ini merasakan diri mereka dipinggirkan dari arus pembangunan dan pendidikan dan di tindas oleh penjajah Siam dan dihina di tangkap dibunuh oleh kerajaan Siam Lantaran itu ramai daripada mereka bekerja dan berhijrah ke Malaysia.

Perdana Menteri Thailand, Thaksin Shinawatra mengambil jalan mudah dengan mengamalkan dasar kekerasan terhadap golongan 'pelampau ini dengan mengarahkan mereka ditangkap dan ditembak. Antara yang menjadi mangsa ialah para alim ulama, pemimpin, ustaz di sekolah pondok dan lain-lain.Tidak ada perancangan rapi terhadap sekolah-sekolah pondok yang terdapat di sana. Akibatnya ada yang cenderung ke arah militan.Beberapa pemimpin militan Indonesia bersembunyi di sini.Hampir 1500 orang terbunuh akibat dasar keras Thaksin Shinawatra. 

Wilayah-wilayah ini pernah berkerajaan sendiri suatu ketika dahulu iaitu Kerajaan Patani dan tidak dapat menerima dasar pentadbiran dari Bangkok. Cuma, dasar Raja Bhumibol Adulyadej dan kunjungan Permaisuri Sirikit dapat menyejukkan hati mereka.

Rundingan damai
---------------

Kerajaan Thailand pimpinan Jeneral Surayud Chulanont akan berunding dengan Pertubuhan Pembebasan Bersatu Patani dan Bersatu di negara yang berkecuali seperti di Singapura. Isu ini adalah keutamaan kepadanya dan Jeneral Sondhi Boonyaratqlin.

Malaysia bukan merupakan lokasi pilihan kerana Kerajaan Thailand sejak sekian lama menuduh Kelantan sebagai lokasi melatih pejuang PULO. Pemimpin selatan Thailand sendiri menyatakan terdapat 200,000 penduduk Thailand berhijrah atau melarikan diri ke Malaysia.

Rampasan kuasa tentera pimpinan Jeneral Sondhi Boonyaratqlin pada 19 September 2006 berjaya menyingkirkan Perdana Menteri, Thaksin Shinawatra. Penduduk selatan Thailand amat berharap kepada jeneral yang berugama Islam ini. Semasa era Thaksin, Jeneral Sondhi Boonyaratqlin pernah mencadangkan rundingan tetapi ditolak kerana tidak perundingan dengan pengganas. Thaksin merupakan sekutu Presiden Bush dan ada menghantar tentera Thailand ke Iraq 2003.

Rujukan
-------

1. ↑  Pergerakan Pembebasan Muslim-Melayu Di Pattani Thailand Selatan.

Pautan luar
-----------

* Gerakan Pemisah Thai Sedia Ketepi Tuntutan Kemerdekaan Oleh D. Arul Rajoo
* ARKIB : 29/06/2012 Pemimpin PULO dipenjara © Utusan Melayu (M) Bhd.
**Raja Bendahara** ialah gelaran yang digunakan oleh Bendahara Kesultanan Johor yang memerintah Pahang sebagai wakil mutlak Sultan Johor.

Bendahara Johor pertama yang dianggap sebagai Raja Bendahara Pahang ialah Tun Abdul Majid Ibni Tun Abbas (1770-1802) kerana ketika beliau menjadi Bendahara Johor, tanah Pahang sudah bertukar statusnya daripada tanah pegangan kepada tanah kurnia.

Sultan Johor ketika itu, Sultan Mahmud Shah III telah menyerahkan tanah Pahang kepada keluarga Bendahara sebagai warisan turun temurun keluarga mereka. Baginda bertindak begitu untuk memujuk keluarga Bendahara yang terpaksa berkongsi kuasa dengan keluarga Bugis sejak tahun 1770.

Itu bermakna Kesultanan Johor tidak lagi memiliki kuasa ke atas tanah Pahang tetapi Bendahara Pahang perlu 'menyembah' ke Daik sebagai tanda bernaung di bawah Johor.

Gelaran Raja Bendahara Pahang ditinggalkan apabila Bendahara Tun Ahmad yang memerintah selepas menang dalam Perang Bendahara Pahang memakai gelaran Sultan pada tahun 1882.

Pahang secara rasminya memisahkan diri daripada Kesultanan Johor dan pewarisnya Kesultanan Lingga-Riau pada tahun tersebut walaupun pada praktiknya Pahang sudah tidak lagi bernaung kepada mana-mana kerajaan sejak tahun 1824.

Raja Bendahara Pahang
---------------------

* 1777-1802:Tun Abdul Majid bin Tun Abbas, Raja Bendahara I
* 1802-1803:Tun Muhammad, Raja Bendahara II
* 1803-1806:Tun Koris, Raja Bendahara III
* 1806-1847:Tun Ali, Raja Bendahara IV
* 1847-1863:Tun Mutahir bin Tun Ali, Raja Bendahara V
* 1863-1881:Tun Ahmad, (Pemasyhuran ke-1 kemudian Baginda menggunakan gelaran Sultan Pahang Moden 1)

Rujukan
-------

1. ↑  "Pahang (Sultanate)". *Genealogical Gleanings*. Henry Soszynski. 2010. Dicapai pada 13 Julai 2010.

* (Tun) Suzana (Tun) Othman, *Institusi Bendahara: Permata Melayu yang Hilang: Dinasti Bendahara Johor-Pahang*‎, Pustaka BSM Enterprise, 2002, ISBN 9834056664
* (Tun) Suzana (Tun) Othman, *Mencari Sejarah: Tun Mutahir Tun Ali, Bendahara Seri Maharaja Pahang, 1857-63* , 2001, ISBN 983405663X
* (Tun) Suzana (Tun) Othman, *Perang Bendahara Pahang, 1857-63: pensejarahan semula menelusi peranan British*, 2007, ISBN 9789831952825

Pautan luar
-----------

* Ensiklopedia Malaysia: Kesultanan Pahang Diarkibkan 2010-06-29 di Wayback Machine
Rantau
**Rantau** terletak di Negeri Sembilan, Malaysia. Dalam peta terletak pada koordinat ° 35' 0" Utara, 101° 58' 0" timur. Dari Kuala Lumpur, pekan ini boleh dicapai menggunakan Lebuhraya Utara-Selatan keluar melalui plaza tol selepas bandar Seremban. 

Antara lokasi berdekatan ialah Siliau, Port Dickson, Seremban, Pedas dan Rembau. Kampung dan taman berdekatan ialah Kampung Baru, Kuala Sawah, Kampung Siliau, Taman Tuanku Jaafar, Kampung Solok, Taman Pasir Mas dan Felda Gugusan Rantau. Ekonomi utama di sini ialah sektor pertanian terutama kelapa sawit.

Antara tokoh tempatan ialah Menteri Besar Negeri Sembilan Datuk Mohamad bin Haji Hasan dan PU Azman.

Masjid yang terdapat di Pekan Rantau ini adalah Masjid Jamek Pekan Rantau.

Rujukan
-------

1. ↑  Masjid Jamek Pekan Rantau

| * l
* b
* s
Negeri Sembilan Seremban |
| --- |
| Mukim | 
* Ampangan
* Labu
* Lenggeng
* Pantai
* Rantau
* Rasah
* Seremban
* Setul

 |
| Bandar | 
* Seremban
* Seremban 3
* Seremban Utama
* Mantin Utama
* Bandar Baru
	+ Enstek
	+ Kota Sri Mas
* Nilai Utama
* Sri Sendayan

 |
| Pekan | 
* Broga
* Ulu Beranang
* Labu
* Lenggeng
* Mambau
* Nilai
* Mantin
* Pajam
* Rantau
* Tiroi
* Panchor
* Taman Seremban
* Rahang Baru
* Paroi
* Bukit Kepayang
* Dusun Setia
* Sungai Gadut
* Pekan Bukti
* Sikamat
* Shah Bandar
* Setul
* Ulu Temiang
* Paroi Jaya
* Rasah Jaya
* Senawang
* Seremban Jaya

 |
| Bekas tanah rancangan | 
* FELDA Sendayan
* FELDA L.B. Johnson

 |
| Portal Negeri Sembilan |
Rantai kunci pesona plastik pada karabiner
Rantai kunci dalam seni
**Rantai kunci**, atau **gelang kunci**, merupakan satu rantai kecil, biasanya diperbuat daripada logam atau plastik, yang menghubungkan item kecil ke suatu gelang kunci. Panjang rantai kunci membolehkan item digunakan dengan lebih mudah daripada jika disambungkan terus ke keyring. Sesetengah rantai kunci membenarkan satu atau kedua-dua hujung keupayaan untuk berputar, memelihara rantai kunci daripada menjadi dipintal, sementara item sedang digunakan.

Rantai kunci juga boleh menjadi penghubung antara tali pinggang dan tali pinggang seseorang. Ia biasanya digunakan oleh kakitangan yang tugas kerjanya sering menggunakan kekunci, seperti pengawal keselamatan, pegawai penjara, janitor, atau pengurus kedai. Rantaian ini sering ditarik balik, oleh itu mungkin tali nilon digunakan, bukan rantai logam yang sebenarnya. Rantaian ini memastikan bahawa kunci tetap dilampirkan kepada individu yang menggunakannya, membuat kehilangan secara tidak sengaja kurang berlaku, dan menjimatkan keausan dan lusuh pada saku pengguna.

|  |  |
| --- | --- |
| Ikon tunas | Rencana alatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Pautan luar
-----------

* Promosyon
* Promosyon anahtarlık
Pembangun Perisian atau **App Inventor** adalah perisian asli yang disediakan oleh Google dan kini diselenggarakan oleh Intitut Teknologi Massachusetts (Massachusetts Institute of Technology). Ia membenarkan sesiapa sahaja, termasuk mereka yang tidak biasa dengan pengaturcaraan komputer, untuk mencipta aplikasi perisian untuk kegunaan [sistem operasi Android) |Android]] sistem operasi(OS). Ia menggunakan antaramuka grafik, yang hampir sama denganScratch dan StarLogo TNG antaramuka pengguna, yang membenarkan pengguna untuk seret dan letak objek visual untuk mencipta aplikasi yang boleh dijalankan pada sistem Android, yang mana telah digunakan dalam banyak telefon pintar. Aplikasi ini boleh didapati atas permintaan pada 12 Julai 2010, dan dilepaskan untuk kegunaan umum pada 15 Disember 2010. Google telah menamatkan App Inventor pada 31 Disember 2011. Pusat MIT untuk Pembelajaran Mobil (MIT Center for Mobile Learning) kini menyokong aplikasi ini di bawah "App Inventor Edu". Ia dijangka dilancarkan sekitar suku pertama 2012.

Sejarah
-------

Dalam mencipta App Inventor for Android, Google telah melakukan menyelidikan mendalam terlebih dahulu dalam pembelajaran perkomputeran, yang dilaksanakan dalam persekitaran pembangunan Google online.Para menyunting blok menggunakan (Blocks Java library) untuk mencipta bahasa pengatucara visual blok.
Gambarajah tenunan benang dalam kain;  
merah - benang pakan  
benang biru yang melingkar - benang lungsin
**Lungsin dan pakan** merujuk kepada dua komponen utama yang digunakan untuk menganyam benang menjadi suatu kain atau fabrik. **Lungsin** atau **loseng** merujuk kepada benang anyaman yang memanjang pada kain yang ditenun manakala **pakan** ialah benang anyaman yang mendatar dan menyilang merentasi benang lungsin itu.

Benang pakan cederung kurang kuat berbanding benang lungsin kerana ia tidak perlu diregangkan sekuat-kuatnya ketika ditenun. Ia dahulunya ditenunnya menggunakan akik tangan namun cuban atau jet udara khas kini lebih digunakan untuk tujuan tersebut.

Rujukan
-------

1. ↑  "'lungsin' - Maklumat Kata". *Pusat Rujukan Persuratan Melayu*. Dewan Bahasa Dan Pustaka Malaysia. Dicapai pada 21 Julai 2018.
2. ↑  "'pakan' - Maklumat Kata". *Pusat Rujukan Persuratan Melayu*. Dewan Bahasa Dan Pustaka Malaysia. Dicapai pada 21 Julai 2018.
3. ↑  "Weft". *The George Washington University Museum and The Textile Museum* (dalam bahasa Inggeris). Washington, DC: George Washington University. Diarkibkan daripada yang asal pada 2017-08-10. Dicapai pada 10 Ogos 2017.
**German Marshall Fund of the United States** (**GMF**) ialah kumpulan pemikir dasar awam bukan partisan dan badan pemberi hibah Amerika Syarikat yang bertujuan mendorong kerja sama dan persefahaman antara Amerika Utara dan Eropah.

Badan ini ditubuhkan pada 1972 melalui hibah pemerintah Jerman Barat dalam rangka ulang tahun ke-25 Rencana Marshall. GMF melakukan penyelidikan dan analisis terhadap isu-isu transatlantik dan global; mengadakan persidangan pengambil dasar dan pemimpin perniagaan antarabangsa; membuka peluang pertukaran calon pemimpin Amerika Syarikat dan Eropah; dan menyokong inisiatif yang bertujuan memperkuatkan demokrasi. GMF berfokus dalam dasar, kepimpinan, dan masyarakat aaam.

GMF berpangkalan di Washington, D.C. dan memiliki cawangan di beberapa bandar di Eropah.

Kepemimpinan
------------

Presiden GMF ialah Karen Donfried; beliau menyertainya pada April 2014. Donfried sebelumnya memegang jawatan sebagai pembantu khas Presiden Barack Obama. Pemegang jawatan presiden GMF sebelumnya ialah Benjamin H. Read (1973–1977), Robert Gerald Livingston (1977–1981), Frank E. Loy (1981–1995), dan Craig Kennedy (1996–2014)

Rujukan
-------

1. 1 2  "About Us". German Marshall Fund. Dicapai pada 18 July 2013.
2. ↑  "About Us".
3. ↑  .Members of GMF's Board of Trustees.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***German Marshall Fund*** |

* Tapak web rasmi Edit this at Wikidata
Organisma **fossorial** adalah haiwan yang menyesuaikan diri bagi menggali dan tinggal di bawah tanah seperti badger, tikus mondok buta. Ia merupakan adjektif yang sering digunakan bagi menggambarkan habitat tinggal di bawah tanah, sungguhpun adaptasi fizikal adalah minima — dengan itu, kebanyakan lebah dan penyegat digelar "fossorial Hymenoptera", dan kebanyakan mondok dianggap fossorial. Sesetengah organisma menggunakan fossorial bagi membantu mengawal suhu, sementara yang lain menggunakan habitat bawah tanah sebagai perlindungan dari pemangsa atau simpanan makanan.

Sesuatu haiwan dikatakan sebagai subfossorial sekiranya ia menunjukkan adaptasi terhad bagi gaya kehidupan fossorial.

Rujukan
-------

1. ↑  BBC-nature "Burrower videos, news and facts" Check `|url=` value (bantuan). BBC Nature. Dicapai pada September 2012. Check date values in: `|accessdate=` (bantuan)

* "Fossorial - Definition of Fossorial". Amateur Entomologists' Society. Dicapai pada September 2012. Check date values in: `|accessdate=` (bantuan)
* "Fossorial Legs". University of Sydney. Diarkibkan daripada yang asal pada 2012-09-15. Dicapai pada September 2012. Check date values in: `|accessdate=` (bantuan)
Bagi drama adaptasi novel ini, lihat Rindu Awak 200% (drama).

***Rindu Awak 200%*** ialah sebuah novel 2013 oleh penulis novel Malaysia, Liyana Zahim, dikeluarkan pada 1 Ogos 2013 oleh Alaf 21. Ia telah diadaptasikan sebagai sebuah siri drama oleh TV3 pada 2014.

Sinopsis
--------

Faezrul Iqbal - Jiwa Armel Aisya jadi nanar apabila teringat nama ini. Bersifat tenang tapi bermulut celopar sungguh menjengkelkan hati Armel Aisya. Tapi, dia tak boleh banyak bunyi. Dia sendiri yang memilih lelaki itu untuk menjadi suaminya.

Ibarat minyak dengan air, mereka tak boleh bersatu. Akibatnya rumah tangga mereka tidak pernah aman! Penyudahnya Armel ke utara, Faezrul ke selatan. Namun, semakin Faezrul tidak peduli, semakin sakit hati Armel.

Misteri Faezrul yang kejap hilang kejap ada di rumah, menimbulkan tanda tanya di kepala Armel. Mustahil seorang lelaki kampung yang bekerja sebagai juruteknik mampu memiliki kereta Range Rover Evoque! Siapa lelaki ini? Mungkinkah dia suku sakat Jula Juli Bintang Tujuh?

Adaptasi
--------

### Televisyen

Rencana utama: Rindu Awak 200% (drama)
*Rindu Awak 200%* telah diadaptasikan ke siaran TV melalui drama waktu perdana di Slot Akasia pada 15 Januari 2014 di TV3, dibintangi oleh Ayda Jebat dan Zul Ariffin.'

Rujukan
-------

1. ↑  Liyana Zahim (2013). *Rindu Awak 200%*. Alaf 21. ISBN 9789831248829.
2. ↑  Rindu Awak 200% by Liyana Zahim Goodreads. Dicapai pada 1 Februari 2015.
3. ↑  Nur Farhana Mohamad (6 Ogos 2014). Rindu Awak 200% semakin menjadi *Utusan Malaysia*. Dicapai pada 15 Ogos 2014.
4. ↑  Nina Farzuin Md. Sharom (23 Mac 2015). Rindu Awak 200% bukti kehebatan drama adaptasi *Sinar Harian*. Dicapai pada 1 April 2015.
Gergaji kerawang
**Gergaji kerawang** (bahasa Inggeris: *scroll saw*code: en is deprecated ) ialah sejenis mesin yang menggunakan tenaga elektrik dan motor. Mesin ini dapat memotong pelbagai jenis kayu dan papan lapis. Pada mesin ini, terdapat mata gergaji yang halus dan sangat sesuai untuk memotong bahagian melengkung dengan singkat.

Kelebihan
---------

Walaupun gergaji kerawang agak serupa dengan gergaji gelung, ia menggunakan bilah salingan dan bukannya gelung yang berterusan. Seperti gergaji tangan, bilah gergaji kerawang boleh dikeluarkan dan diletakkan melalui lubang permulaan yang telah digerudi, di mana membolehkan potongan dalaman dibuat tanpa memasukkan slot. Selain itu, kehalusan dalam kedua-dua lebar dan kiraan gigi bilah kerawang membenarkan lengkungan yang jauh lebih susah berbanding bilah gergaji gelung tolok yang paling sempit.

Rujukan
-------

1. ↑  Mohd. Rashim bin Mohd. Sharif; Wan Mahiswandi bin Wan Ismail (2019). Siti Hanim binti Yunus (penyunting). *Reka Bentuk Teknologi (RBT) Tahun 6*. Percetakan Mesbah Sdn. Bhd. m/s. 5. ISBN 978-983-49-0275-9.
2. ↑  Zachary Taylor (1999). *Scroll Saw: Workshop Bench Reference*. Sterling Publishing Company. ISBN 978-0-8069-3173-9.

Bacaan lanjut
-------------

* Jensen, Laurits: *Billedskærerbogen*, 1986, ISBN 87-7490-263-6.

Pautan luar
-----------

* Kategori berkenaan Gergaji kerawang di Wikimedia Commons

|  |  |
| --- | --- |
| Ikon tunas | Rencana alatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Pengurus Besar Makau dipilih oleh kerajaan Republik Rakyat China selepas melalui jawatankuasa pilihan raya, yang ahlinya dicadangkan badan korporat. Pengurus besar berdepan kabinet, Majlis Eksekutif, yang terdiri daripada 7 ke 11 ahli, yang dipenuhi wakil badan korporat. Edmund Ho, ahli perbankan dan satu pemimpin komuniti, merupakan orang pertama pilihan China untuk menjawat jawatan Pengurus Besar, mengantikan Gabenor General de Rocha Vieira pada 20 Disember 1999. 

Badan perwakilan kawasan ini merupakan Dewan Undangan, yang mempunyai 23 ahli. 10 daripadanya daripada pilihan raya langsung, 10 mewakili kawasan berfungsikan konstituensi, dan tujuh dilantik Pengurus Besar. Badan perwakilan ditugaskan merangka undang-undang, dan mempunyai kuasa membatalkan Pengurus Besar yang sedang bertugas. Ia juga mempunyai kuasa menggubal cara penggantinya dilantik selepas tahun 2009. 

Sistem kehakiman secara amnya diteraskan Sistem Kehakiman Portugis. Kawasan ini mempunyai badan kehakiman sendiri dengan mahkamah tertingginya dinamai Mahkamah Rayuan Terakhir (CFA), yang merupakan tempat terakhir merayu kes-kes mahkamah. Hakim dilantik oleh suatu komiti dan Pengurus Besar.

Pembahagian pentadbiran di dalam Makau (versi Bahasa Melayu akan ada pada masa akan datang)

Lihat juga
----------

* Politik Republik Rakyat China

| * l
* b
* s
Politik Asia |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |
| Wilayah tanggungan danwilayah lain-lain | 
* Wilayah Lautan Hindi British
* Pulau Krismas
* Kepulaun Cocos (Keeling)
* Hong Kong
* Macau

 |

  


|  |  |
| --- | --- |
| Ikon tunas | Rencana berkaitan China ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Proses LNG yang biasa. Mula-mula, gas diekstrakkan dan disalurkan ke loji pemprosesan untuk ditulenkan dengan menyingkirkan sebarang hasil pemeluwapan seperti air, minyak, lumpur dan gas-gas lain seperti CO2 dan H2S. Kelengkapan proses LNG juga direka untuk menyingkirkan jumlah surih raksa dari arus gas untuk menghalang raksa dari beramalgam dengan aluminium dalam penukar haba kriogenik. Selepas itu, gas disejukkan secara berperingkat sehingga ia dijadikan cecair. Akhir sekali, LNG disimpan dalam tangki storan dan sedia untuk diangkut.
**Gas asli cecair** (bahasa Inggeris: *liquefied natural gas*code: en is deprecated , **LNG**) merupakan gas asli (terutamanya metana, CH4) yang ditukarkan kepada bentuk cecair buat sementara agar senang disimpan atau diangkut.

Gas asli cecair mengambil kira-kira 1/600 isipadu gas asli dalam bentuk gas. Ia tidak berbau, tidak berwarna, tidak toksik dan tidak mengakis, tetapi masih boleh mendatangkan bahaya dengan mudah terbakar, membeku dan asfiksia.

Proses pencecairan melibatkan penyingkiran komponen-komponen tertentu yang boleh menimbulkan kesulitan di peringkat lanjutan, seperti debu, gas asid, helium, air, dan hidrokarbon yang berat. Kemudian, gas asli itu dipeluwap menjadi cecari pada tekanan seakan atmosfera (tekanan angkutan maksima ditetapkan sekitar 25 kPa atau 3.6 psi\*) dengan mendinginkannya kepada kira-kira −162 °C (−260 °F).

LNG lebih banyak menyusut isipadunya berbanding gas asli mampat (CNG) supaya ketumpatan tenaga LNG bersamaan dengan 2.4 kali ganda ketumpatan CNG ataupun 60% isipadu bahan api diesel. Oleh yang demikian, LNG adalah lebih cekap kos untuk diangkut dalam perjalanan yang lama di mana tiadanya talian gas. Kapal laut atau lori tangki kriogenik yang direka khusus (pengangkut LNG) digunakan untuk mengangkut gas asli cecair. 

LNG digunakan terutamanya untuk mengangkut gas asli ke pasaran untuk digaskan semula dan diedarkan sebagai gas asli dari talian paip. Ia boleh digunakan dalam kenderaan gas asli, namun lebih seringkali kenderaan direka untuk menggunakan gas asli mampat. Belanja pengeluarannya yang agak tinggi serta perlunya untuk menyimpannya dalam tangki kriogenik yang mahal merupakan penghalang utama dalam pengkomersilan gas asli cecair.

Lihat juga
----------

* Gas petroleum cecair

Rujukan
-------

1. ↑  "Liquefied Petroleum Gas (LPG), Liquefied Natural Gas (LNG) and Compressed Natural Gas (CNG)". Envocare Ltd. 21 Mac 2007. Dicapai pada 3 September 2008.
|  |
| --- |
| 
 |
| 

| SusunanMagnoliopsida |
| --- |
| Apiales |
| Asterales |
| Brassicales |
| Cucurbitales |
| Ericales |
| Fabales |
| Gentianales |
| Lamiales |
| Laurales |
| Magnoliales |
| Malpighiales |
| Malvales |
| Myrtales |
| Rosales |
| Sapindales |
| Solanales |
| Urticales |

 |

**Fabales** merupakan sebuah susunan tumbuhan berbunga yang termasuk dalam kumpulan rosid untuk eudikot.

Sistem APG II merangkumi famili-famili yang berikut:

* Fabaceae (legum)
* Quillajaceae
* Polygalaceae (famili milkwort)
* Surianaceae

Di bawah sistem Cronquist yang lebih lama, famili-famili lain, yang kini dimasukkan dalam susunan Fabales, telah dimasukkan dalam susunan-susunan yang lain: Polygalaceae dalam susunan Polygalales, dan yang lain dalam susunan Rosales.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Ghostbusters*** adalah sebuah filem komedi cereka sains 1984 comedy film mengenai tiga parapsikologis New York yang pelik. Setelah mereka dibuang kerja dari Universiti Columbia, mereka bermula perniagaan sendiri untuk menyiasat dan menangkap hantu. 

Ia diikuti dengan sebuah sambungan, *Ghostbusters II* (1989), dan siri televisyen beranimasi, *The Real Ghostbusters* (kemudiannya *Slimer! And the Real Ghostbusters*) dan *Extreme Ghostbusters*. 

*Ghostbusters* dikeluarkan di Amerika Syarikat pada 8 Jun 1984, dengan lakonan Bill Murray, Dan Aykroyd, Harold Ramis, Rick Moranis, Sigourney Weaver, Annie Potts dan Ernie Hudson, dan mengaut keuntungan kasar kira-kira $240 juta di A.S. dan lebih dari $50 juta di luar negara sewaktu tayangan di pawagam, lebih dari tayangan kedua "Indiana Jones", lalu memudahkan jalan filem tersebut (Ghostbusters) sebagai yang termaju pada tahun itu, dan komedi yang termaju pada zaman 1980-an.

Pada 2000, pembaca majalah *Total Film* mengundi *Ghostbusters* filem komedi terhebat ke-44 sepanjang masa. Institut Perfileman Amerika meletakkan filem ini ke tangga ke-28 dalam senarai komedi 100 tertinggi sepanjang masa (dalam senarai "AFI's 100 Years...100 Laughs"). Pada 2005, IGN mengundi *Ghostbusters* komedi yang terhebat.

Filem ini berada di tempat ke-76 dalam senarai *100 Buah Filem Yang Paling Lucu" yang dikendalikan oleh Bravo.*

Rujukan
-------

1. ↑  Boxofficemojo: Box office statistics for 1984